চলচ্চিত্র ঐক্য জোটের আহ্বায়ক ও পরিচালক সমিতির সভাপতি মুশফিকুর রহমান গুজজার বলেন, ‘যৌথ প্রযোজনার নীতিমালার ৬ এর ‘গ’ অনুচ্ছেদে বলা হয়েছে- যৌথ প্রযোজনার ছবি নির্মাণে দুদেশের সমান সংখ্যক মুখ্য শিল্পী, টেকনিশিয়ান, শুটিং লোকেশনের অনুপাত থাকতে হবে। নইলে সেটা হবে যৌথ প্রযোজনার নীতিমালার বাইরে। এখন যেসব ছবি নির্মাণ হচ্ছে, সেগুলো কোনোটাই নিয়ম মানছে না। আসছে ঈদের জন্য মুক্তির অপেক্ষায় থাকা ‘বস ২’ ও ‘নবাব’ ছবি দুটির বিরুদ্ধেও এই অভিযোগ রয়েছে। তারপরও ‘বস ২’ কে অজানা কোনো কারণে মুক্তির ছাড়পত্র দেয়া হচ্ছে। তাই এই কঠিন আন্দোলনের সিদ্ধান্ত নিতে হচ্ছে।’